CELEX: 62011TN0642
Language: mt
Date: 2011-12-08 00:00:00
Title: Kawża T-642/11 P: Appell ippreżentat fit- 8 ta’ Diċembru 2011 minn Harald Mische kontra s-sentenza tat-Tribunal għas-Servizz Pubbliku tad- 29 ta’ Settembru 2011 fil-Kawża F-93/05 — Mische vs Il-Parlament

18.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 49/30
            
         Appell ippreżentat fit-8 ta’ Diċembru 2011 minn Harald Mische kontra s-sentenza tat-Tribunal għas-Servizz Pubbliku tad-29 ta’ Settembru 2011 fil-Kawża F-93/05 — Mische vs Il-Parlament
   (Kawża T-642/11 P)
   2012/C 49/55
   Lingwa tal-kawża: l-Ingliż
   
      Partijiet
   
   
      Appellant: Harald Mische (Brussell, il-Belġju) (rappreżentant: R. Holland, J. Mische, u M. Velardo, avukati)
   
      Partijiet oħra fil-proċedura: Il-Parlament Ewropew, Il-Kunsill tal-Unjoni Ewropea
   
      Talbiet tal-appellanti
   
   
               —
            
            
               tannulla s-sentenza tat-Tribunal għas-Servizz Pubbliku tad-29 ta’ Settembru 2009 fil-Kawża F-93/05 Mische vs Il-Parlament u, sa fejn huwa possibbli tiddeċiedi fuq il-bażi tal-fatti quddiem il-Qorti tal-Ġustizzja, u:
            
         
               —
            
            
               tannulla d-deċiżjoni tal-Parlament tal-4 ta’ Ottubru 2004 sa fejn tiddetermina l-grad tal-appellant;
            
         
               —
            
            
               tikkundanna lill-Parlament għall-ispejjeż ta’ dawn il-proċeduri u dawk quddiem it-Tribunal għas-Servizz Pubbliku.
            
         
               —
            
            
               tordna lill-Parlament tikkumpensa kull dannu kkawżat (li jinkludi danni għall-karriera tiegħu, legali u remunerazzjoni regolari, danni morali, bl-interessi moratorji eċċ);
            
         
      Aggravji u argumenti prinċipali
   
   Insostenn tal-appell tiegħu, l-appellant jinvoka tliet aggravji.
   
               (1)
            
            
               L-ewwel aggravju, ibbażat fuq l-allegat żball tat-Tribunal għas-Servizz Pubbliku meta ddikjara r-rikors inammissibbli peress li ġie ppreżentat tardivament.
            
         
               (2)
            
            
               It-tieni aggravju, ibbażat fuq l-allegat żball tat-Tribunal għas-Servizz Pubbliku meta ddeċieda li r-rikors huwa inammissibbli peress li permezz tiegħu, l-appellant ma seta’ jieħu ebda vantaġġ, u b’hekk ma kellux interess ġuridiku.
            
         
               (3)
            
            
               It-tielet aggravju, ibbażat fuq l-allegat żball tat-Tribunal għas-Servizz Pubbliku meta naqas li jiddiċiedi dwar il-motiv ibbażat fuq il-fondatezza tar-rikors, b’mod partikolari l-ksur tal-Artikolu 41(3) tal-Karta tad-Drittijiet Fundamentali tal-Unjoni Ewropea u/jew tal-Artikolu 5(5) tar-Regolamenti tal-Persunal (1).
            
         
      (1)  Regolament tal-Kunsill (KE, EURATOM) Nru 723/2004, tat-22 ta’ Marzu 2004, li jemenda r-Regolamenti tal-Persunal tal-uffiċjali tal-Komunitajiet Ewropej u l-Kondizzjonijiet tal-Impjieg ta’ ħaddiema oħra tal-Komunitajiet Ewropej (ĠU Edizzjoni Speċjali bil-Malti, Kapitolu 01, Vol. 02, p. 130)